Çmimi i madh i Monakos 2008

Çmimi i Madh i Monakos për vitin 2008 ishte F1 gara e gjashtë ve sezonit të vitit 2008 në Formula Një e organizuar nga FIA¨. Gara u zhvillua më 25 maj në  Circuit de Monaco në Monte Carlo dhe La Condamine në Monaco. Garën e fitoi britanezi Lewis Hamilton, pjestarë i ekipit McLaren Mercedes, kurse i dyti u radhit polaku Robert Kubica nga BMW Sauber dhe Felipe Massa nga Ferrari ishte i treti. 

Kjo ishte gara e 200-të e pilotit Giancarlo Fisichella i cili në karierën e tijë ishte pjesë e ekipeve Minardi, Sauber, Jordan, Renault, Benetton, kurse në këtë garë ishte pjesë e ekipit Force India.

Kjo ishte gara e parë e sezonit me pistë të lagur. Gara duhej të përfundonte pas 78 xhirove, por përfundoi pas 76 xhirove pasi që u arrit koha e kufizuar 2 orëshe.

 Përmbledhje 

Provat

Piloti i Ferrarit, Kimi Räikkönen, ishte piloti më i shpejtë në sesionin e parë të ushtrimeve, kurse Lewis Hamilton ishte i dyti megjithëse ishte më i shpejtë në pjesën më të madhe të sesionit. Në sesionin e dytë Hamilton ishte më i shpejtë se Räikkönen dhe për gjysmë sekonde më i shpejtë se piloti i Williamsit, Nico Rosberg. Kolegu i Hamiltonit, Heikki Kovalainen, ishte më i shpejti në sesionin e tretë, por pak më vonë kishte një aksident dhe dëmtoi makinën.

 Kualifikimet 
 Sesioni i parë

Sesioni filloi me pilotin e ekipit Toro Rosso, Sebastien Vettel i cili u dënua me pesë pozita zhvendosje prapa për shkakë të ndërrimit të ndërruesit të shpejtësive të veturës. Shkaku i ndërrimit ishte ndërruesi i përdorur në garën e mëparshme në Turqi, nuk mund të përdorej në modelin e ri STR3. Më vonë në pistë u paraqit dhe  Giancarlo Fisichella i cili gjithashtu u dënua me pesë pozita zhvendosje prapa për arsyen e njetë. 

Felipe Massa arriti kohën më të shpejtë ne sesionin e parë i përcjellur nga Hamilton si i dyti dhe Kovalainen i treti, kurse nga pilotët që nuk arritën të kualifikoheshin në sesionin e dytë ishin Nelson Piquet Jr., Sebastien Vettel, Adrian Sutil dhe Giancarlo Fisichella.

Sesioni i dytë

Përsëri Massa arriti xhiron më të shpejtë i përcjellur nga Rosberg dhe pas tijë dy pilotët e ekipit McLarens. Këtë herë Timo Glock, Jenson Button, Nick Heidfeld, Kazuki Nakajima dhe Rubens Barrichello ishin ata që nuk u kualifikuan. Kjo ishte hera e parë që Heidfeld ishte më dobët se dhjet të parët.

Sesioni i tretë

Në sesionin e fundit të dy pilotët e Ferrarit arritën në dy pozitat e para, Massa i pari dhe Räikkönen i dyti. Në rreshtin e dytë u radhitën dy pilotët e ekipit McLarens, pastaj Robert Kubica, Rosberg, Fernando Alonso, Jarno Trulli dhe Mark Webber. David Coulthard ishte i vetmi i cili nuk arriti të shënojë kohë kualifikimi në këtë sesion për shkak të dëmtimeve të veturës së tijë në sesionin e dytë.

 Gara 

Gara filloi nën reshje të shiut që zgjati për njëzet minuta të garës, kështu pilotët filluan garën me goma të lagura.

Gjatë kohës së xhiros së radhitjes motori i veturës së Kovalainen-it ndaloi kështu që ai duhej të e fillonte garën nga vija e mekanikëve në vend të të filloite si i katërti. Në fillim të garës Hamilton tejkaloi Räikkönen dhe u radhit i dyti. Në xhiron e dytë Button u ndesh me  Heidfeld duke dëmtuar pjesën e përparme të veturës së vetë dhe u detyrua të largohej nga gara. 

Në xhiron e tetë David Coulthard u ndesh me barierat në kthesën Casino Square. Pak më vonë Sebastian Bourdais bëri të njejtin gabim dhe u ndesh me veturën e Kult'hardit duke bërë që të paraqitej vetura e sigurisë dhe të qëndrojë për dy xhiro. Në ndërkohë Fernando Alonso u fërkua me barierat dhe dëmtoi pjesën e djathtë të veturës. Ai u paraqit tek mekanikët dhe montoi gomat për kohë ekstreme të lagët. Vetura e sigurisë u largua në fund të xhiros së dhjetë 10. 

Massa rrëshqiti në xhiron e 15-të duke i mundësuar që Kubica të merrte udhëheqjen. Dy xhiro më vonë Heidfeld u gjet në telashe duke humbur disa pozita. Ai u paraqit tek mekanikët në fund të xhiros së 18-të duke u rikthyer në garë si i 11-ti.

Pasi shiu u ndal në xhiron e 18-të, koha për relizimin e një xhiroje filloi të bie nga 1 minutë e 34 sekonda për xhiro në 1 minutë e 30 sekonda. 

Në xhiron e 26 disa pilotë filluan të paraqiten tek mekanikët për goma dhe derivate. Räikkönen bëri gabim në kthesën e parë dhe dëmtoi krahun e tijë të përparmë duke u detyruar të paraqitej tek mekanikët ku qëndroi relativisht gjatë shkakë edhe i mbushjes me derivate. Në pistë u rikthye i gjashti, pas Sutil të ekipit Force India.

Në xhiron 33, Massa u paraqit tek mekanikët për goma dhe derivate duke i mundësuar që Hamilton të merrte udhëheqjen. Massa u rikthye para Kubicës. Disa xhiro më vonë, vetura e Fizikellës kishte problem me ndërruesin e shpejtësive duke e bërë që të largohej nga gara.

Meqë pista filloi të thahej pilotët filluan të ndërronin gomat për pistë të tharë, Alonso mori këtë hap i pari në xhiron e 46-të i përcjellur sëshpejti nga Webber dhe Piquet. Në xhiron e 47-të Piquet përfundoi në barierë dhe u largua nga gara.

Në xhiron e 61-të Nico Rosberg përfundoi gjithashtu në barierë duke shkaktuar që pjesë nga vetura të shpërndaheshin në pistë dhe duke detyruar që përsëri në pistë të paraqitej vetura e sigurisë.

Gara rifilloi në xhiron e 68-të, ku në dalje të tunelit Räikkönen humbi kontrollin dhe u ndesh me pjesën e prapme të veturës së gjermanit Adrian Sutil i cili ishte i katërti pasi kishte filliar si i 18-ti.  Sutil u detyrua të largohej nga gara kurse Räikkönen vazhdoi garën duke përfunduar si i nënti dhe duke arritur xhiron më të shpejtë në garë.

Nuk kishte ndryshime tjera gjersa gara u mbyll pas dy orëve të kufizurara gjë që bëri që të zhvilloheshin 76 xhiro në vend të 78 xhirove të parapara për garë.

 Statistikat 

 Kualifikimet 
Poz.Nr.PilotiEkipiPjesa 1Pjesa 2Pjesa 3Lëvizje12 Felipe MassaFerrari1:15.1901:15.1101:15.787121 Kimi RäikkönenFerrari1:15.7171:15.4041:15.8152322 Lewis HamiltonMcLaren-Mercedes1:15.5821:15.3221:15.8393423 Heikki KovalainenMcLaren-Mercedes1:15.2951:15.3891:16.165454 Robert KubicaBMW Sauber1:15.9771:15.4831:16.171567 Nico RosbergWilliams-Toyota1:15.9351:15.2871:16.548675 Fernando AlonsoRenault1:16.6461:15.8271:16.8527811 Jarno TrulliToyota1:16.3061:15.5981:17.2038910 Mark WebberRed Bull-Renault1:16.0741:15.7451:17.3439109 David CoulthardRed Bull-Renault1:16.0861:15.839pa kohë151112 Timo GlockToyota1:16.2851:15.907101216 Jenson ButtonHonda1:16.2591:16.10111133 Nick HeidfeldBMW Sauber1:16.6501:16.45512148 Kazuki NakajimaWilliams-Toyota1:16.7561:16.479131517 Rubens BarrichelloHonda1:16.2081:16.537141614 Sébastien BourdaisToro Rosso-Ferrari1:16.80616176 Nelson Piquet Jr.Renault1:16.933171815 Sebastian VettelToro Rosso-Ferrari1:16.955191920 Adrian SutilForce India-Ferrari1:17.225182021 Giancarlo FisichellaForce India-Ferrari1:17.82320

 ' Sebastian Vettel u dënua me pes pozita prapa.
 ' Giancarlo Fisichella u dënua me pes pozita prapa.
 ' David Coulthard  u dënua me pes pozita prapa.

 Gara 
 Poz.  Nr.  Piloti  Ekipi  Xhiro  Koha/Mbetja  Lëvizje  Pikë 1 22   Lewis Hamilton  McLaren-Mercedes 76 2:00:42.742 3 10 2 4   Robert Kubica  BMW Sauber 76 +3.064 5 8 3 2   Felipe Massa  Ferrari 76 +4.811 1 6 4 10   Mark Webber  Red Bull-Renault 76 +19.295 9 5 5 15   Sebastian Vettel  Toro Rosso-Ferrari 76 +24.657 19 4 6 17   Rubens Barrichello  Honda 76 +28.408 14 3 7 8   Kazuki Nakajima  Williams-Toyota 76 +30.180 13 2 8 23   Heikki Kovalainen  McLaren-Mercedes 76 +33.191 4 1 9 1   Kimi Räikkönen  Ferrari 76 +33.792 2  10 5   Fernando Alonso  Renault 75 +1 xhiro 7 11 16   Jenson Button  Honda 75 +1 xhiro 11 12 12   Timo Glock  Toyota 75 +1 xhiro 10 13 11   Jarno Trulli  Toyota 75 +1 xhiro 8 14 3   Nick Heidfeld  BMW Sauber 72 +4 xhiro 12Pilotët që nuk mbaruan garë Ret 20   Adrian Sutil  Force India-Ferrari 68  18 Ret 7   Nico Rosberg  Williams-Toyota 61  6 Ret 6   Nelson Piquet Jr.  Renault 47  17 Ret 21   Giancarlo Fisichella  Force India-Ferrari 37  20 Ret 14   Sébastien Bourdais  Toro Rosso-Ferrari 7  16 Ret 9   David Coulthard  Red Bull-Renault 7  15

 Përmbledhje 
 Udhëheqësit e xhirove: Felipe Massa 22 (1-15, 26-32), Robert Kubica 10 (16-25) and Lewis Hamilton 44 (33-76)
 Kjo ishte gara e 200-të për pilotin Giancarlo Fisichella.
 Kjo ishte gara e 600 për Frank Williams si udhëheqë i ekipit.
 Sebastian Vettel arriti pikët e para për sezonin e 2008 me modelin STR3.
 Rubens Barrichello fitoi pikët e para që nga viti 2006.
 Adrian Sutil i cili filloi i parafundit ishte në pozitën e katërt kur u ndesh me Kimi Räikkönen. 
 Kazuki Nakajima përfundoi i 7-ti dhe u bë japonezi i parë që ka fituar pikë në Monako.
 Ishte gara e parë 1-2 për Ferrarin që nga viti 1979.
 Mark Webber arriti rekord te ri personal në pikë duke arritur pozitën e katërt dhe duke fituar 5 pikë.

 Referime 

 Lidhje të jashtme 
 Detailed Monaco Grand Prix results

Kategoria:Çmimi i madh i Monakos
Kategoria:Rezultatet e F1 2008